30. 11. 81 De Europæiske Fællesskabers Tidende Nr. C 310/7 
Udtalelse om forslag til Rådets direktiv om ændring af direktiv 73/405/EØF om harmonise­
ring af medlemsstaternes lovgivning om kontrolmetoderne for de anioniske overfladeaktive 
stoffers biologiske nedbrydelighed 
Den tekst, som har været genstand for udtalelsen, er offentliggjort i De Europæiske Fælles­
skabers Tidende nr. C 112 af 14. maj 1981, side 4. 
A. UDTALELSENS JURIDISKE GRUNDLAG 
Rådet besluttede den 10. april 1981, i medfør af artikel 100 i traktaten om oprettelse af Det 
europæiske økonomiske Fællesskab, at høre Det økonomiske og sociale Udvalg om det 
nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 190. plenarforsamling, afholdt i Bruxelles 
den 23. og 24. september 1981, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR -
under henvisning til traktaten om oprettelse af Det 
europæiske økonomiske Fællesskab, særlig artikel 100, 
under henvisning til anmodning af 10. april 1981 fra 
Rådet for De europæiske Fællesskaber om Udvalgets ud­
talelse om forslag til Rådets direktiv om ændring af di­
rektiv 73/405/EØF om harmonisering af medlemsstater­
nes lovgivning om kontrolmetoderne for de anioniske 
overfladeaktive stoffers biologiske nedbrydelighed, 
under henvisning til beslutning truffet af dets præsidium 
den 28. april 1981 om at pålægge Afdelingen for in­
dustri, handel, håndværk og tjenesteydelser at udarbejde 
udtalelse og beretning om forslaget, 
under henvisning til udtalelse vedtaget af Afdelingen for 
industri, handel, håndværk og tjenesteydelser på mødet 
den 2. september 1981, 
under henvisning til beretning aflagt af ordføreren, 
Roger Ramaekers, og 
under henvisning til forhandlingerne på den 190. plenar­
forsamling den 23. og 24. september 1981, mødet den 
23. september 1981 -
enstemmigt 
VEDTAGET FØLGENDE UDTALELSE: 1. Generelle bemærkninger 
1.1. Udvalget er enig i, at det er hensigtsmæssigt at 
ajourføre de prøvemetoder, som anvendes i de forskellige 
medlemsstater, samt at føje den i Storbritannien brugte 
metode til listen over de for øjeblikket anerkendte meto­
der. 
1.2. Udvalget er imidlertid af den opfattelse, at 
bestræbelserne på lang sigt bør gå i retning af at harmo­
nisere de forskellige metoder, således at den såkaldte 
»kontrolmetode« ender med at blive brugt som prøveme­
tode i samtlige medlemsstater. Udvalget er klar over, at 
denne tilpasning er kostbar, og mener derfor, at valget af 
en fælles »kontrolprøve« for øjeblikket stadig er den 
mest pragmatiske løsning. 
1.3. Udvalget finder det hensigtsmæssigt at definere 
direktivets anvendelsesområde mere præcist med en 
understregning af, at det kun finder anvendelse på over­
fladeaktive stoffer, som indgår i vaske- og rengørings­
midler. 
2. Særlige bemærkninger 
Artikel 1 
2.1. Ud fra den betragtning, at tekster om samme 
emne bør være rimeligt enslydende, foreslår Udvalget 
art. 1 affattet på linje med art. 1 i direktivforslaget om 
prøvning af nonioniske overfladeaktive stoffers biologi­
ske nedbrydelighed (x). 
Udvalget anerkender Kommissionens direktivforslag 
under forbehold af følgende bemærkninger: H EFT nr. C 104 af 28. 4. 1980. 
Nr. C 310/8 De Europæiske Fællesskabers Tidende 30. 11. 81 
2.2. Udvalget foreslår derfor art. 1 affattet således: 
»I direktiv 73/405/EØF foretages følgende 
ændringer: 
1. I artikel 1 tilføjes: 
»for så vidt disse stoffer er til stede i vaske- og 
rengøringsmidler«.« 
Udfærdiget i Bruxelles, den 23. september 1981. 2.3. Ud over, at teksterne bør være rimeligt identiske, 
er udtrykket »til stede i« efter Udvalgets opfattelse i den 
konkrete situation mere korrekt end udtrykket »anven­
des i«. Stoffer, der anvendes til fremstillingen, er således 
ikke nødvendigvis til stede i det endelige produkt. 
2.4. Da tekstens forfattere imidlertid helt bestemt har 
tænkt på de anioniske overfladeaktive stoffer, som er til 
stede eller indeholdt i vaske- og rengøringsmidler, fore­
kommer verbet anvendes ikke at være helt dækkende for 
situationen. 
Tomas ROSEINGRAVE 
Formand for 
Det økonomiske og sociale Udvalg